
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2556 

26 Νοεμβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Χορήγηση άδειας κυκλοφορίας μικτής χρήσης αυτο¬ 
κινήτων Μέγιστης Αποδεκτής Μάζας Φορτωμένου 

Οχήματος (ΜΑΜΦΟ) μέχρι 2,5 τάνους. 1 

Τροποποίηση της υπ’ αριθμ. 904/2011 απάφασης ΡΑΕ, 
άπως ισχύει, σχετικά με το έργο «Σύνδεση Ν. Μά¬ 
κρη - Πολυπάταμος και Δίκτυο Υψηλής Τάσης Νό¬ 
τιας Εύβοιας. 2 


ΑΠΟΦΑΣΕΙ Σ 

Αριθμ. Α1/60963/3096 (1) 


Χορήγηση άδειας κυκλοφορίας μικτής χρήσης αυτο¬ 
κινήτων Μέγιστης Αποδεκτής Μάζας Φορτωμένου 
Οχήματος (ΜΑΜΦΟ) μέχρι 2,5 τόνους. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 38 του 
Ν. 4313/2014 (Α' 261). 

2. Τις διατάξεις του άρθρου 1 παρ. 1 και 2 του 
Ν. 1959/1991 (ΦΕΚ Α' 123) «Για τις οδικές μεταφορές, τις 
επικοινωνίες και άλλες διατάξεις» όπως ισχύει. 

3. Τις διατάξεις της Α2/29542/5347/1991 (Β' 707) υπουρ¬ 
γικής απόφασης «Χορήγηση αδειών κυκλοφορίας ΦΙΧ 
αυτοκινήτων σύμφωνα με τις διατάξεις του Ν. 1959/1991 
(Β' 707)» όπως ισχύει. 

4. Τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 


Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114)». 

5. Τις διατάξεις του Π.δ. 73/2015 (Α' 116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

6. Τις διατάξεις της 68225/1135/2015 (Β'2405) κοινής 
απόφασης του Πρωθυπουργού και του Υπουργού Υπο¬ 
δομών, Μεταφορών και Δικτύων «Καθορισμός αρμοδι¬ 
οτήτων του Υφυπουργού Υποδομών, Μεταφορών και 
Δικτύων, Παναγιώτη Σγουρίδη». 

7. Το άρθρο 90 του Κώδικα της Νομοθεσίας για την 
Κυβέρνηση και τα Κυβερνητικά Όργανα (Αρθρο Πρώτο 
του Π.δ. 63/2005 (Α' 98). 

8. Την ανάγκη χορήγησης άδειας κυκλοφορίας φορ¬ 
τηγού αυτοκινήτου μικτής χρήσης σε ιδιώτες για την 
εξυπηρέτηση των προσωπικών τους αναγκών. 

9. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

α. Σε φυσικά πρόσωπα ανεξαρτήτως επαγγελματικής 
δραστηριότητας που διαμένουν νομίμως στην Ελλάδα 
χορηγείται άδεια κυκλοφορίας αυτοκινήτου μικτής χρή¬ 
σης ΜΑΜΦΟ μέχρι 2,5 τόνους κλειστού αμαξώματος μη 
ειδικοποιημένου, για την εξυπηρέτηση των προσωπικών 
αναγκών του ιδιοκτήτη τους. 

β. Η χορήγηση της άδειας κυκλοφορίας γίνεται με την 
υποβολή στην υπηρεσία Μεταφορών της Περιφέρειας 
του ενδιαφερόμενου αίτησης, συνοδευόμενης από τα 
εξής δικαιολογητικά για την απόδειξη της πλήρωσης 
των προϋποθέσεων στο όνομα του αιτούντος: 

ί) Βεβαίωση της αρμόδιας δημόσιας αρχής περί μόνι¬ 
μης κατοικίας ή απόδειξη λογαριασμού ΔΕΚΟ ή αντί¬ 
γραφο εκκαθαριστικού της οικείας Δ.Ο.Υ. για την από¬ 
δειξη του τόπου κατοικίας. 

ϋ) Υπεύθυνη δήλωση του φυσικού προσώπου ότι δεν 
διαθέτει άλλο αυτοκίνητο της κατηγορίας αυτής στο 
όνομά του. 

Άρθρο 2 

α. Τα οχήματα που ταξινομούνται με τις διατάξεις 
της παρούσας είναι φορτηγά κλειστού τύπου, με ΜΑΜ¬ 
ΦΟ μέχρι 2,5 τόνους, τα οποία μπορούν να ταξινομη¬ 
θούν ως μικτής χρήσης σύμφωνα με τις διατάξεις της 
61512/2900/2002 υπουργική απόφαση (ΦΕΚ Β' 1548) όπως 
ισχύει. 

β. Στην άδεια κυκλοφορίας αναγράφεται «ΧΡΗΣΗ ΙΔΙ¬ 
ΩΤΙΚΗ» και στο πεδίο των παρατηρήσεων «Χορηγείται 
για την κάλυψη των προσωπικών αναγκών του φυσικού 
προσώπου στο άνομα του οποίου έχει εκδοθεί η άδεια». 

γ. Για την έκδοση των αδειών κυκλσφορίας των φσρ- 
τηγών της κατηγσρίας αυτής καταβάλλεται η εφά¬ 
παξ εισφορά υπέρ του Δημοσίου του άρθρου 2 του 
Ν.δ. 49/1968 Α' 294, άπως ισχύει. 

Άρθρσ 3 

Η ισχύς της παρούσας αρχίζει απά τη δημσσίευσή της 
στην Εφημερίδα της Κυβερνήσεως. 

Η απάφαση αυτή να δημσσιευθεί στην Εφημερίδα της 
Κυβερνήσεως. 

Παπάγου, 18 Νοεμβρίου 2015 

ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΣΓΟΥΡΙΔΗΣ 
-♦- 

Αριθμ. απάφ. 408/2015 (2) 

Τροποποίηση της υπ’ αριθμ. 904/2011 απάφασης ΡΑΕ, 
άπως ισχύει, σχετικά με τσ έργο «Σύνδεση Ν. Μά¬ 
κρη - Πολυπάταμσς και Δίκτυο Υψηλής Τάσης Νό¬ 
τιας Εύβοιας. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Κατά την τακτική συνεδρίασή της, στην έδρα της, την 
12η Νσεμβρίου 2015 και 

Ααμβάνσντας υπόψη: 

1. Τις διατάξεις ταυ Ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22-8-2011, 
όπως ισχύει. 

2. Τις διατάξεις του Ν. 2773/1999 (ΦΕΚ Α' 286/22-12- 
1999), όπως ισχύει. 

3. Τις διατάξεις του Ν. 3175/2003 (ΦΕΚ Α' 207/29-8-2003), 
όπως ισχύει και ειδικότερα τη διάταξη ταυ άρθρου 15. 

4. Τις διατάξεις του Κώδικα Διαχείρισης του Ελληνικού 
Συστήματος Ηλεκτρικής Ενέργειας (εφεξής ΚΔΕΣΜΗΕ - 
ΦΕΚ Β' 103/31-1-2012), όπως ισχύει και ειδικότερα το 
άρθρο 238. 

5. Την υπ’ αριθμ. 904/2011 απόφαση της ΡΑΕ. 

6. Την υπ’ αριθμ. 155/2012 απόφαση της ΡΑΕ (ΦΕΚ Β' 
908/23-3-2012). 

7. Την υπ’ αριθμ. 470/2012 απόφαση της ΡΑΕ (ΦΕΚ Β' 
1967/18-6-2012). 

8. Την υπ’ αριθμ. 552/2012 απόφαση της ΡΑΕ (ΦΕΚ Β' 
2239/2-8-2012). 

9. Την υπ’ αριθμ. 721/2012 απόφαση της ΡΑΕ (ΦΕΚ Β' 
2257/3-8-2012). 

10. Την υπ’ αριθμ. 329/2015 απόφαση της ΡΑΕ (ΦΕΚ Β' 
2261/20-10-2015). 

11. Την υπ’ αριθμ. 340/2014 απόφαση της ΡΑΕ (ΦΕΚ Β' 
1778/30-6-2014). 

12. Τις διατάξεις και τα Παραρτήματα της υπ’ αριθμ. 
πρωτ. ΥΑΠΕ/Φ1/14810/4-10-2011 απόφασης τσυ Υπσυρ- 
γού ΠΕΚΑ «Κανονισμός αδειών παραγωγής ηλεκτρικής 
ενέργειας με χρήση ΑΠΕ και Σ.Η.Θ.Υ.Α.», (ΦΕΚ Β' 2373) 
(εφεξής ο «Κανονισμός Αδειών»). 

13. Την υπ’ αριθμ. ΡΑΕ 1-197929/31-07-2015 επιστσλή 
της ΑΔΜΗΕ Α.Ε.. 


14. Την υπ’ αριθμ. ΡΑΕ 0-60303/02-12-2014 επιστολή 
της ΡΑΕ προς την εταιρεία ΑΙΟΛΙΚΗ ΠΛΑΤΑΝΙΣΤΟΥ Α.Ε.. 

15. Το γεγονός ότι η παρούσα δεν βαρύνει τσν κρατικό 
προϋπολογισμό. 

Σκέφτηκε ως εξής: 

Σύμφωνα με την υπ’ αριθμ. ΡΑΕ 1-197929/31-7-2015 επι¬ 
στολή της ΑΔΜΗΕ Α.Ε., οι εργασίες κατασκευής τσυ 
έργου «Σύνδεση Ν. Μάκρη - Πσλυπόταμσς και Δίκτυο 
Υψηλής Τάσης Νότιας Εύβοιας», εφεξής «το'Εργο», ολο¬ 
κληρώθηκαν και το'Εργο έχει ηλεκτρισθεί και τεθεί σε 
δοκιμαστική λειτσυργία από τις 24 Ιουλίου 2015. Στο 
πλαίσιο παρακολούθησης του Έργου διαπιστώθηκε η 
ανάγκη για την κανονιστική διευθέτηση ορισμένων ζη¬ 
τημάτων που ανέκυψαν στην πορεία υλοποίησής του. 
Συγκεκριμένα: 

Επειδή, η υφιστάμενη ή επερχόμενη μείωση της ισχύος 
των αδειοδοτημένων έργων - Χρηστών τσυ Έργου ή 
η αποχώρηση ενός ή περισσοτέρων εκ των Χρηστών, 
έχει ως απστέλεσμα τη δημιουργία κενού ισχύος στη 
χωρητικότητα του καλωδίου το κόστος του οποίου δεν 
επιμερίζεται στους υφιστάμενους Χρήστες, αλλά με- 
τακυλίεται στους Καταναλωτές μέσω των Χρεώσεων 
Χρήσης τσυ Συστήματος (ΧΧΣ) σύμφωνα με τσ άρθρο 
238 του Κώδικα Διαχείρισης τσυ Συστήματος και τα 
προβλεπόμενα στην απόφαση 904/2011 της ΡΑΕ, όπως 
ισχύει. Ως εκ τούτου και προκειμένου να ελαχιστοποιη¬ 
θεί, κατά το δυνατό, η επιβάρυνση με πρόσθετο κόστος 
των ΧΧΣ, κρίνεται σκόπιμο να ληφθούν πρόσθετα κα¬ 
νονιστικά μέτρα που θα αφορούν πρωτίστως τις εγγυ¬ 
ητικές επιστολές που κατατίθενται από τους Χρήστες 
τσυ Έργσυ στο πλαίσιο συμμετοχής τους στο κόστος 
του Έργου. 

Επειδή, σύμφωνα με το Άρθρο 1, παράγραφος 3 της 
904/2011 απόφασης ΡΑΕ, όπως τροποποιήθηκε και ισχύ¬ 
ει, «3. Οι κάτσχοι νέων αδειών παραγωγής που τυχόν 
εκδοθούν στο μέλλον, σε κάθε περίπτωση που απαι¬ 
τείται η έκδοση νέων αδειών: α) λόγω αδυναμίας υλσ- 
πσίησης του έργου των κατόχων αδειών - χρηστών 
των πινάκων 1 και 2 κατά τα προβλεπόμενα στα άρθρα 
4,5 και 6, καθώς και β) λόγω τυχόν αναγκαίας κάλυψης 
της χωρητικότητας του Έργου. Οι κάτοχοι των αδειών 
αυτών εντάσσονται στον Πίνακα της παραγράφου 1 ή 
2, ανάλογα με την θέση εγκατάστασης του σταθμού 
παραγωγής, μετά από την οριστικοποίηση της Προ- 
σφσράς Σύνδεσης πσυ θα τους χορηγηθεί, σύμφωνα 
με την παράγραφο 4 του άρθρου 8 του Ν. 3468/2006, 
μέχρι συμπλήρωσης συνολικής ισχύος 400 ΜΙΛ/ για τον 
πίνακα 1 και 210 Μί/ν για τον πίνακα 2.». Αναφορικά με 
την εισαγωγή νέων χρηστών κρίνεται σκόπιμο να απο- 
σαφηνισθεί η διαδικασία που θα ακολουθηθεί για την 
ένταξη κατόχων νέων αδειών παραγωγής στους Πίνακες 
του άρθρου 2 μέχρι την υπογραφή Συμβάσεων Σύνδε¬ 
σης, δια της προσθήκης νέου άρθρου 6 «Νέοι Χρήστες». 

Επειδή, σύμφωνα με το άρθρο 238 του Κώδικα Δια¬ 
χείρισης του Συστήματος η ΡΑΕ με απόφασή της καθσ- 
ρίζει τον τρόπο υπολογισμού του Κόστους του Έργου, 
καθώς και τον τρόπο επιμερισμού του στους Χρήστες 
και ανάκτησής του. Στο πλαίσιο της ως άνω αρμοδιό¬ 
τητας κρίνεται σκόπιμο για λόγους εξομάλυνσης της 
επιβάρυνσης των Καταναλωτών λόγω ανάκτησης του 
Εναπομείναντος Κόστους του'Εργου μέσω των ΧΧΣ, να 
επικαιροποιηθεί ο τρόπος υπολογισμού του και ο χρό¬ 
νος ανάκτησης του εν λόγω ποσού, λαμβάνοντας υπόψη 

την εκάστοτε υφιστάμενη κατάσταση των έργων των 
Χρηστών (ανακλήσεις αδειών παραγωγής, απόσυρση 
ενδιαφέροντσς, μεταβσλή ισχύος, υπσβληθείσες αιτή¬ 
σεις για σύνδεση). 

Επειδή, διαπιστώνεται από τα εξαμηνιαία δελτία προ¬ 
όδου των Χρηστών ότι αρκετοί Χρήστες δεν είναι σε 
θέση να τηρήσουν τα χρονοδιαγράμματα της παρ. 1 του 
άρθρου 5 για την υπογραφή των απαραίτητων συμβά¬ 
σεων σύνδεσης λόγω αποδεδειγμένης, μη οψειλόμενης 
σε υπαιτιότητά τους, αδυναμίας έγκαιρης λήψης των 
απαιτούμενων αδειών. Στην περίπτωση αυτή οι εγγυη¬ 
τικές επιστολές που έχουν προσκομιστεί από τους εν 
λόγω υφιστάμενους Χρήστες επιστρέφονται είτε με 
την υπογραφή της σύμβασης σύνδεσής τους σύμφωνα 
με την παράγραφο 6 του άρθρου 5 της απόφασης ΡΑΕ 
904/2011, όπως ισχύει, είτε μετά την κατά τις κείμενες 
διατάξεις δέσμευση του ηλεκτρικού χώρου του Έργου 
από άλλους Χρήστες. 

Επειδή, σε κάθε περίπτωση θα πρέπει να καθοριστεί 
προθεσμία εντός της οποίας ο Χρήστης μετά τη λήψη 
της Οριστικής Προσφοράς Σύνδεσης οφείλει να υποβάλ¬ 
λει αίτηση με πλήρη φάκελο για τη σύναψη Σύμβασης 
Σύνδεσης, αποφασίζει: 

1. Την τροποποίηση της 904/2011 απόφασης ΡΑΕ «Αντι¬ 
κατάσταση της απόφασης ΡΑΕ υπ’ αριθμ. 2069/2010 
σχετικά με την εφαρμογή της διάταξης του άρθρου 272 
του Κώδικα Διαχείρισης του Συστήματος και Συναλλα¬ 
γών Ηλεκτρικής Ενέργειας (ΦΕΚ Β' 655/17-5-2005) για 
το έργο «Σύνδεση Ν. Μάκρη - Πολυπόταμος και Δίκτυο 
Υψηλής Τάσης Νότιας Εύβοιας», όπως κωδικοποιήθηκε 
με την υπ’ αριθμ. 155/2012 απόφαση ΡΑΕ (ΦΕΚ Β' 908/23- 
03-2012) και ακολούθως τροποποιήθηκε και ισχύει, ως 
εξής: 

Α. Στην παράγραφο 1 του Άρθρου 5 προστίθεται εδά¬ 
φιο ως εξής: 

«Μετά το πέρας της προθεσμίας που αναφέρεται 
στην παρούσα παράγραφο, οι Χρήστες που δεν έχουν 
λάβει τις άδειες του άρθρου 4 για λόγους που οφεί¬ 
λονται κατά την κρίση της ΡΑΕ αποδεδειγμένα σε κα¬ 
θυστερήσεις που ανάγονται σε πράξεις ή παραλείψεις 
της διοίκησης ή σε δικαστική εμπλοκή ενώπιον των 
δικαστηρίων, οι οποίες καθιστούν αδύνατη την έγκαι¬ 
ρη προώθηση της προβλεπόμενης διαδικασίας για τη 
σύναψη της σύμβασης σύνδεσης, υποβάλλουν αίτηση 
που συνοδεύεται από πλήρη φάκελο για τη σύναψη 
των Συμβάσεων Σύνδεσης εντός δύο (2) μηνών μετά 
τη χορήγηση και αποδοχή της Οριστικής Προσφοράς 
Σύνδεσης.» 

Β. Την αντικατάσταση της παραγράφου 6 του Άρθρου 
5 ως εξής: 

«Οι εγγυητικές επιστολές επιστρέφονται εντός πέντε 
(5) ημερών από την υπογραφή των Συμβάσεων Σύν¬ 
δεσης. Σε περίπτωση μείωσης της ισχύος του έργου 
που αποδεδειγμένα καθίσταται αναγκαία στο πλαίσιο 
περιβαλλοντικής αδειοδότησης οι εγγυητικές επιστολές, 
μετά την έκδοση των απαιτούμενων περιβαλλοντικών 
εγκρίσεων, επιστρέφονται και υποβάλλονται εκ νέου 
ώστε να αντιστοιχούν στη νέα ισχύ και το νέο κόστος 
σύνδεσης του έργου. Σε κάθε άλλη περίπτωση μείωσης 
ισχύος ενός έργου, η επιστροφή κατά το μέρος που 
αντιστοιχεί στη μείωση που πραγματοποιείται, λαμβάνει 
χώρα μετά την υπογραφή Σύμβασης Σύνδεσης από τους 
επόμενους Χρήστες που καλύπτουν τη χωρητικότητα 


του Έργου κατά το μέρος που αντιστοιχεί στο σύνολο 
της μείωσης ισχύος που έχει γίνει, τηρουμένης της προ¬ 
τεραιότητας όταν υπάρχουν περισσότερες περιπτώσεις 
μείωσης ισχύος έργου.» 

Γ. Μετά το άρθρο 5 προστίθεται άρθρο 6 και αναριθ- 
μούνται τα άρθρα 6, 7 και 8 σε 7, 8 και 9. 

«Άρθρο 6 - Νέοι Χρήστες 

1. Οι κάτοχοι άδειας παραγωγής με θέση εγκατά¬ 
στασης σταθμού παραγωγής στην περιοχή της Ν. Εύ¬ 
βοιας, Άνδρου και Τήνου οι οποίοι είναι δυνατόν να 
ενταχθούν στους πίνακες 1 και 2 του άρθρου 2, μετά 
από την οριστικοποίηση της Προσφοράς Σύνδεσης που 
θα τους χορηγηθεί, εντάσσονται σε νέο πίνακα, που 
κατονομάζεται Πίνακας 3 και καθίστανται «Χρήστες» 
του Έργου. Ο εν λόγω πίνακας συντάσσεται σύμφωνα 
με τη δομή των πινάκων του άρθρου 2 της απόφασης 
904/2011 όπως ισχύει. 

2. Μετά την ένταξη των νέων Χρηστών στον πίνακα 
της προηγούμενης παραγράφου και κατόπιν έγγραφης 
σχετικής ειδοποίησης της ΡΆΕ, που πραγματοποιείται 
εντός προθεσμίας πέντε (5) ημερών από την εκάστοτε 
τροποποίηση - συμπλήρωσή του Πίνακα 3 για την προ¬ 
σθήκη Νέων Χρηστών, οι κάτοχοι άδειας παραγωγής 
υποβάλλουν: 

α) Εντός προθεσμίας ενός (1) μηνάς, αίτηση για χο¬ 
ρήγηση Προσφοράς Σύνδεσης προς τον αρμόδιο Δια¬ 
χειριστή. 

β) Εντός προθεσμίας τριών (3) μηνών, αίτηση για την 
έκδοση απόφασης Έγκρισης Περιβαλλοντικών Όρων, 
όπως απαιτείται κατά τα προβλεπόμενα στην κείμενη 
νομοθεσία και εγγυητική επιστολή που αντιστοιχεί σε 
ποσό ίσο με 8% του κόστους σύνδεσης. 

Σε περίπτωση άπρακτης παρέλευσης οποιοσδήποτε 
από τις παραπάνω προθεσμίες η ΡΆΕ κοινοποιεί πράξη 
διαπίστωσης αδυναμίας προώθησης της διαδικασίας 
υλοποίησης του έργου, με την οποία ζητούνται διευ- 
κρινήσεις για τη μη εμπρόθεσμη υποβολή των ανωτέ¬ 
ρω στοιχείων που περιγράφονται στις περιπτώσεις (α) 
και (β), εντός προθεσμίας δεκαπέντε (15) ημερών από 
την κοινοποίηση. Εάν παρέλθει άπρακτη η προθεσμία 
αυτή ή σε περίπτωση εμπρόθεσμης απάντησης από την 
οποία προκύπτει οριστικά αδυναμία υλοποίησης του 
έργου είτε λόγω παύσης της άσκησης δραστηριότητας 
για την οποία εκδόθηκε ή άδεια είτε για οποιοδήποτε 
άλλο λόγο, η ΡΆΕ προβαίνει στις αναγκαίες ενέργειες, 
σύμφωνα με τις σχετικές κείμενες διατάξεις. 

3. Οι νέοι Χρήστες μετά την ένταξή τους στους Πίνα¬ 
κες 1 και 2 άρθρου 2 της παρούσας οφείλουν να υπο¬ 
βάλλουν αίτηση που συνοδεύεται από πλήρη φάκελο 
για τη σύναψη των Συμβάσεων Σύνδεσης εντός δύο 
(2) μηνών από την ένταξή τους στους ως άνω πίνακες. 

4. Οι εγγυητικές επιστολές επιστρέφονται εντός πέντε 
(5) ημερών από την υπογραφή των Συμβάσεων Σύν¬ 
δεσης. Σε περίπτωση μείωσης της ισχύος του έργου 
που αποδεδειγμένα καθίσταται αναγκαία στο πλαίσιο 
περιβαλλοντικής αδειοδότησης, οι εγγυητικές επιστο¬ 
λές επιστρέφονται και υποβάλλονται εκ νέου ώστε να 
αντιστοιχούν στη νέα ισχύ και το νέο κόστος σύνδεσης 
του έργου, μετά την έκδοση των απαιτούμενων περιβαλ¬ 
λοντικών εγκρίσεων. Σε κάθε άλλη περίπτωση μείωσης 
ισχύος ενός έργου η επιστροφή κατά το μέρος που 
αντιστοιχεί στη μείωση που πραγματοποιείται, λαμβάνει 

χώρα μετά την υπογραφή Σύμβασης Σύνδεσης από τους 
επόμενους Χρήστες που καλύπτουν τη χωρητικότητα 
του Έργου κατά το μέρος που αντιστοιχεί στο σύνο¬ 
λο της μείωσης ισχύος που έχει γίνει τηρουμένης της 
προτεραιότητας σε περίπτωση ύπαρξης περισσότερων 
περιπτώσεων μείωσης ισχύος έργου. 

5. Οι εγγυητικές επιστολές καταπίπτουν στην πε¬ 
ρίπτωση της για οποιοδήποτε λόγο άπρακτης παρέ¬ 
λευσης της προθεσμίας της παραγράφου 3, καθώς και 
σε περίπτωση που οι Χρήστες που τις έχουν υποβάλ¬ 
λει αποσύρουν το ενδιαφέρον τους για σύνδεση πριν 
την υπογραφή της Σύμβασης Σύνδεσης. Τα ποσά που 
τυχόν προκύπτουν από την κατάπτωση εγγυητικών 
επιστολών αφαιρούνται από το κόστος Οη (ως προς 
την απόδοση επί των ιδίων κεφαλαίων του ΑΔΜΗΕ), 
το οποίο θα κληθούν να καταβάλλουν οι επόμενοι μελ¬ 
λοντικοί Χρήστες.» 

Δ. Την αντικατάσταση του Άρθρου 7, (το οποίο ανα- 
ριθμείται ως 8) ως εξής: 

«1. Στην περίπτωση που το Έργο έχει τεθεί σε λει¬ 
τουργία, και πριν τη λήξη της προθεσμίας υπογραφής 
Συμβάσεων Σύνδεσης σύμφωνα με την παράγραφο 1 
του Άρθρου 5, η ΡΆΕ, εφόσον σύμφωνα με τα διαθέσι¬ 
μα στοιχεία που αφορούν την πορεία των έργων και 
των αιτήσεων των Χρηστών για σύναψη σύμβασης σύν¬ 
δεσης τεκμηριωμένα αποτιμάται ότι η εν λόγω ισχύς 
υπολείπεται της χωρητικότητας τουΈργου, δύναται να 
προϋπολογίσει το κόστος τουΈργου που αναλογεί στην 
ως άνω ισχύ που δεν έχει καλυφθεί (προϋπολογιζόμενο 
Εναπομείναν Κόστος Έργου). Μέρος του ποσού αυτού 
δύναται να συμπεριληφθεί στο απαιτούμενο έσοδο του 
Διαχειριστή του Ελληνικού Συστήματος Μεταφοράς 
Ηλεκτρικής Ενέργειας του επόμενου έτους, και συγκε¬ 
κριμένα στον όρο Κ, ώστε να καλυφθεί από τις Χρεώσεις 
Χρήσης του Συστήματος (ΧΧΣ). 


2. Στην περίπτωση που τοΈργο έχει τεθεί σε λειτουρ¬ 
γία, και έχει λήξει η προθεσμία υπογραφής Συμβάσεων 
Σύνδεσης σύμφωνα με την παράγραφο 1 του Άρθρου 
5, η ΡΑΕ, μετά από εισήγηση του ΑΔΜΗΕ, υπολογίζει 
απολογιστικά το σύνολο της ισχύος που υπολείπεται 
της χωρητικότητας τουΈργου, καθώς και το κόστος του 
Έργου που αναλογεί στην ισχύ που δεν έχει πληρωθεί 
(Εναπομείναν ΚόστοςΈργου), και το ποσό αυτό, μειωμέ¬ 
νο κατά το ποσό που ενδέχεται να έχει ήδη προστεθεί 
στο απαιτούμενο έσοδο του Διαχειριστή, σύμφωνα με 
την ως άνω παράγραφο, καθώς και τα ποσά που δύνα- 
ται να προκύψουν από την κατάπτωση των εγγυητικών 
επιστολών της παρ. 5 του άρθρου 5 συμπεριλαμβάνεται 
στο απαιτούμενο έσοδο του Διαχειριστή του Ελληνι¬ 
κού Συστήματος Μεταφοράς Ηλεκτρικής Ενέργειας των 
επόμενων ετών, και συγκεκριμένα στον όρο Κ, ώστε να 
καλυφθεί από τις Χρεώσεις Χρήσης του Συστήματος 
(ΧΧΣ). Ανάλογα με το ύψος του ποσού αυτού, η ΡΑΕ με 
απόφασή της μπορεί να κατανείμει την ανάκτηση του 
ποσού αυτού σε περίοδο από ένα (1) έως έξι (6) έτη. Ως 
επιτόκιο απόδοσης των απασχολουμένων κεφαλαίων 
στο έργο ορίζεται η απόδοση ιδίων κεφαλαίων του 
ΑΔΜΗΕ που λαμβάνεται υπόψη για τον υπολογισμό των 
ΧΧΣ εκείνο το έτος. Οι πληρωμές μέσω των ΧΧΣ θε¬ 
ωρείται ότι γίνονται στο μέσο του αντίστοιχου έτους, 
και κατά συνέπεια δίνεται απόδοση για τα ποσά αυτά 
στον ΑΔΜΗΕ για το μισό μόνο έτος.» 

2. Κατά τα λοιπά ισχύει η απόφαση ΡΑΕ 904/2011, όπως 
έχει τροποποιηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2015 

Ο Πρόεδρος 
ΝΙΚΟΑΑΟΣ ΜΠΟΥΛΑΞΗΣ 

